b"\n_START_ARTICLE_\nRenaixement nacional txec\n_START_PARAGRAPH_\nEl Renaixement nacional txec (en txec \xc4\x8cesk\xc3\xa9 n\xc3\xa1rodn\xc3\xad obrozen\xc3\xad) \xc3\xa9s un moviment cultural nascut als pa\xc3\xafsos txecs als segles XVIII XIX. L'objectiu del moviment \xc3\xa9s de fer ren\xc3\xa9ixer la llengua, la cultura i la identitat nacional txeques. Les personalitats m\xc3\xa9s preeminents del moviment s\xc3\xb3n Josef Dobrovsk\xc3\xbd i Josef Jungmann.\n_START_SECTION_\nContext\n_START_PARAGRAPH_\nDe resultes de la Batalla de la Muntanya Blanca en 1620, els pa\xc3\xafsos txecs experimenten la pol\xc3\xadtica de germanitzaci\xc3\xb3 dels Habsburg. El txec \xc3\xa9s m\xc3\xa9s o menys eliminat de l'administraci\xc3\xb3, de la literatura, de les escoles, de la universitat Carolina de Praga i al si de les classes superiors. Els llibres escrits en txec s\xc3\xb3n cremats i tota publicaci\xc3\xb3 en txec \xc3\xa9s considerada com a her\xc3\xa8tica pels Jesu\xc3\xaftes. La llengua txeca \xc3\xa9s redu\xc3\xafda a un mitj\xc3\xa0 de comunicaci\xc3\xb3 entre els pagesos, molt sovint illetrats. \xc3\x89s per aix\xc3\xb2 qu\xc3\xa8 el moviment de Renaixement poua la seva inspiraci\xc3\xb3 entre els txecs ordinaris del camp.\n_START_SECTION_\nEsdeveniments notables\n_START_PARAGRAPH_\nJosef Dobrovsk\xc3\xbd publica la seva Gram\xc3\xa0tica txeca en 1809. Josef Jungmann publica el seu Diccionari txec-alemany en cinc volums entre 1834 i 1839._NEWLINE_Aquestes obres lexicogr\xc3\xa0fiques exerceixen una influ\xc3\xa8ncia important sobre l'evoluci\xc3\xb3 de la llengua txeca. Jungmann combina el vocabulari del per\xc3\xadode de la B\xc3\xadblia de Kralice (1579-1613) amb la llengua utilitzada pels seus contemporanis. Pren a altres lleng\xc3\xbces eslaves paraules que no existeixen (o m\xc3\xa9s) en txec i crea un cert nombre de neologismes. Jungman inspira igualment el desenvolupament d'un llenguatge cient\xc3\xadfic txec, el que fa possible el desenvolupament d'una recerca txeca original._NEWLINE_Un episodi menys glori\xc3\xb3s, per\xc3\xb2 revelador d'aquesta tornada a les fonts de la llengua, el descobriment fortu\xc3\xaft dels manuscrits de Dv\xc5\xafr Kralov\xc3\xa9 i Zelen\xc3\xa1 Hora, en 1817, alimenta un debat intel\xc2\xb7lectual durant tot el segle XIX. Es tracta dels m\xc3\xa9s antics manuscrits coneguts en llengua txeca\xc2\xa0? O falses lluentors\xc2\xa0? Emblem\xc3\xa0tics del moviment del Renaixement nacional txec, no \xc3\xa9s fortu\xc3\xaft que la pol\xc3\xa8mica disminueixi amb aquesta, la fi del segle i l'adveniment de la burgesia txeca als llocs claus de l'administraci\xc3\xb3 del pa\xc3\xads._NEWLINE_El 1862 contempla, sota l'impuls de Miroslav Tyr\xc5\xa1, el naixement de l'associaci\xc3\xb3 gimn\xc3\xa0stica nacionalista Sokol._NEWLINE_Amb el renaixement de la llengua, la cultura txeca refloreix. S'estableixen institucions txeques per celebrar la hist\xc3\xb2ria i la cultura txeques. El Teatre nacional obre les seves portes en 1883, i el Museu nacional en 1890._NEWLINE_La lluita cultural no sabria evitar el terreny educatiu. S'estableix progressivament un professorat txec al si de la Universitat Carolina de Praga: en 1863, sobre els 187 cursos impartits, 22 ho s\xc3\xb3n en txec, la resta ho s\xc3\xb3n en alemany. En 1882, seguint la pressi\xc3\xb3 de la burgesia txeca ascendent i del refor\xc3\xa7 del sentiment nacional, la universitat (llavors dita Carolo-Ferdinandea) \xc3\xa9s dividida en dues entitats, l'una txeca, l'altra alemanya, totalment independents una de l'altra. El 1909, el nombre d'estudiants de la Karlo-Ferdinandova univerzita arriba a 4.300, mentre que els de la Karl-Ferdinand Universit\xc3\xa4t \xc3\xa9s de 1.800.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nA conseq\xc3\xbc\xc3\xa8ncia d'aquests esfor\xc3\xa7os patri\xc3\xb2tics, el txec ha trobat un \xc3\xbas oficial als pa\xc3\xafsos txecs, i \xc3\xa9s ara utilitzat per la majoria dels txecs. \xc3\x89s avui llengua oficial a la Rep\xc3\xbablica Txeca i a la Uni\xc3\xb3 Europea, mentre que abans del Renaixement nacional txec, aquesta llengua corria el risc de desapar\xc3\xa8ixer en benefici de l'alemany."